O‘zbekiston Respublikasi Prezidenti Shavkat Mirziyoyev Rossiya Federatsiyasi Prezidenti Vladimir Putinga Moskva shahrida yuz bergan kuchli tabiiy ofat oqibatida insonlar halok bo‘lishi munosabati bilan maktub yo‘lladi. Bu haqda TIV Matbuot xizmati xabar bermoqda. «Samimiy ta’ziyamni qabul qilishingizni hamda qurbon bo‘lganlarning oila a’zolariga, yaqinlariga va jarohatlanganlarga hamdardlik va dalda so‘zlarini yetkazishni so‘rayman», – deyiladi davlat rahbari maktubida.